《河上之役三首 其二》
金朝·李献甫

新筑河堤要策勋，万人采净北壖薪。青青好借曹州柳，旧是中原一段春。

作者简介：（1195—1234）河中人，字钦用。李献能从弟。博通书传，尤精《左传》及地理。宣宗兴定五年进士，辟行台令史。哀宗时，为书表官从冯延登使夏议和有功，授庆阳总帅府经历官。以功迁镇南军节度使。蔡州陷，死之。有《天倪集》。